
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 65
din 27 martie 2014
privind aprobarea organizării a două evenimente culturale - concerte de cameră -  în  parteneriat cu Academia de Muzică „Gheorghe Dima” din Cluj-Napoca

Consiliul Local al Municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 4808/III/04.03.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;
Având în vedere adresa nr. 290/12.02.2014 a Academiei de Muzică „Gheorghe Dima” din Cluj-Napoca, înregistrată la Municipiul Sighişoara cu numărul 3401/13.02.2014, completată cu adresa nr. 414/27.02.2014, înregistrată la Municipiul Sighişoara cu nr. 4559/27.02.2014, prin care se solicită organizarea, în parteneriat, cu Municipiul Sighişoara, a unor evenimente culturale - concerte de cameră, precum şi participarea cu sprijin logistic - constând în punerea la dispozitie, cu titlul gratuit, a Sălii Festive a Primăriei, pe perioada desfăşurării evenimentelor culturale - concerte de cameră - organizate de Academia de Muzică „Gheorghe Dima” din Cluj-Napoca, în parteneriat, cu Municipiul Sighişoara;         

Ţinând cont de prevederile art. 124 din Legea nr. 215/2001, Legea administraţiei publice locale, republicată, cu modificările ulterioare, conform cărora „consiliile locale şi consiliile judeţene pot da în folosinţă gratuită, pe termen limitat, bunuri mobile şi imobile proprietate publică sau privată locală ori judeţeană, după caz, persoanelor juridice fără scop lucrativ, care desfăşoară activitate de binefacere sau de utilitate publică ori serviciilor publice”;

Văzând şi prevederile art. 874 - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlul gratuit; 

Având în vedere şi Raportul de specialitate nr. 4809/III/04.03.2014 al Serviciului Relaţii Publice, prin care se justifică oportunitatea organizării evenimentelor culturale - concerte de cameră -, în anul 2014, în parteneriat, încheiat între Municipiul Sighişoara şi Academia de Muzică „Gheorghe Dima” din Cluj-Napoca, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 alin. (2) lit.”c” şi “d”, alin. (6) lit.”a” pct. 4 şi 7, alin. (9), art. 45 alin. (3), art.115 alin. (1) lit.”b” şi a art. 124 din Legea nr. 215/2001, Legea administraţiei publice locale, republicată, cu modificările şi completările ulterioare,
H O T Ă R Ă Ş T E:
Art.1. Se aprobă organizarea evenimentelor culturale - concerte de cameră - de către Academia de Muzică „Gheorghe Dima” din Cluj-Napoca, în parteneriat, cu Municipiul Sighişoara, după cum urmează:

· în data de 16 aprilie 2014, concert de cameră susţinut de Trio Axis Mundi,  

· în data de 6 mai 2014, concert de cameră susţinut de  Cvartetul Mood.

Art.2. Se aprobă transmiterea în folosinţă, cu titlul gratuit, a Sălii Festive a Primăriei către Academia de Muzică „Gheorghe Dima” din Cluj-Napoca, pe perioada desfăşurării evenimentelor culturale - concerte de cameră - , în data de 16 aprilie 2014 şi 6 mai 2014.
Art.3. Se aprobă încheierea Acordului de parteneriat, încheiat între Municipiul Sighişoara şi Academia de Muzică „Gheorghe Dima” din Cluj-Napoca, conform Anexei, care face parte integrantă din prezenta hotărâre.

Art.4. Se împuterniceşte Primarul Municipiului Sighişoara, Ioan-Dorin Dăneşan, cu semnarea Acordului de parteneriat, încheiat între Municipiul Sighişoara şi Academia de Muzică „Gheorghe Dima” din Cluj-Napoca, prevăzut la art. 3 din prezenta hotărâre.
            Art.5. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Serviciul Relaţii Publice, Biroul Logistic şi aprovizionare tehnico-materială şi Academia de Muzică „Gheorghe Dima” din Cluj-Napoca.
           Art.6. Prin grija Secretarului Municipiului Sighişoara, prezenta hotărâre va fi comunicată în termenul prevăzut de lege, Primarului Municipiului Sighişoara, Prefectului judeţului Mureş şi se va aduce la cunoştinţă publică prin publicarea pe pagina de internet la adresa www.sighişoara.org.ro.

PREŞEDINTE DE ŞEDINŢĂ,

  
   Fintoc Marieta Maria  

Contrasemnează/Avizat pentru legalitate

        
     SECRETAR,



        
    Anca Fleşariu

Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Serviciul Relaţii Publice;

  1 ex. Biroul Logistic şi aprovizionare tehnico-materială;

  1 ex. Academia de Muzică „Gheorghe Dima” din Cluj-Napoca.
  9 ex. 
I.R./G.V.
